Clube Atlético Mineiro

Clube Atlético Mineiro on Brasiilia jalgpalliklubi, mis tegutseb Minas Geraisi osariigis Belo Horizontes. Klubi mängib Brasiilia kõrgliigas Campeonato Brasileiro Série A ja Minas Geraisi osariigi meistrivõistlustel Campeonato Mineiro.

Atlético Mineiro on vanim tegutsev jalgpalliklubi Minas Geraisi osariigis. Selle asutasid 1908. aastal 25. märtsil 22 Belo Horizonte üliõpilast. Vaatamata sellele, et selle asutajad oli pärit kõrgkihist, said klubiga liituda kõik mängijad sotsiaalsest klassist hoolimata, tänu millele sai see tuntuks "rahvaklubina", samuti sai sellest Brasiilia üks populaarsemaid jalgpalliklubisid.

Atlético Mineiro on Minas Geraisi osariigi edukaim klubi 47 osariigi meistrivõistluste võiduga. Esimest korda tuli Atlético Mineiro Brasiilia meistriks 1971. aastal. Esimesest korda võideti Brasiilia karikavõistlused Copa do Brasil 2014. aastal. 2021. aastal võideti nii Brasiilia meistrivõistlused kui ka karikavõistlused. 2022. aastal alistati Brasiilia superkarikafinaalis Supercopa do Brasil Flamengo. Rahvusvahelisel tasandil on klubi võitnud korra Lõuna-Ameerika klubide meistrivõistlused Copa Libertadores ja korra Lõuna-Ameerika superkarika Recopa Sudamericana. Kahel korral võideti Copa CONMEBOL.

Klubi põhiline kodustaadion on Mineirão, mida jagatakse Cruzeiroga. Samuti on klubi kodustaadioniks olnud Estádio Independência.

Atlético Mineiro kauaaegseks rivaaliks on olnud Cruzeiro ning nende vahelised mängud on tuntud nime all Clássico Mineiro. Lisaks on klubi linnarivaaliks on América Mineiro ja osariigisiseseks rivaaliks Flamengo.

Klubi maskott on kukk. Samuti on klubi üheks hüüdnimeks Galo (portugali keeles 'kukk'). Klubi tunnusvärvid on must ja valge.

Praegune koosseis 
Seisuga 24. juuni 2022

Saavutused 
Rahvusvahelised
Copa Libertadores (1): 2013
Copa CONMEBOL (2): 1992, 1997
Recopa Sudamericana (1): 2014

Üleriigilised
Campeonato Brasileiro Série A (2): 1971, 2021
Copa do Brasil (2): 2014, 2021
Supercopa do Brasil (1): 2022
Copa dos Campeões Estaduais (1): 1937
Copa dos Campeões Brasileiros (1): 1978
Campeonato Brasileiro Série B (1): 2006

Osariiklikud
Campeonato Mineiro (47): 1915, 1926, 1927, 1931, 1932, 1936, 1938, 1939, 1941, 1942, 1946, 1947, 1949, 1950, 1952, 1953, 1954, 1955, 1956, 1958, 1962, 1963, 1970, 1976, 1978, 1979, 1980, 1981, 1982, 1983, 1985, 1986, 1988, 1989, 1991, 1995, 1999, 2000, 2007, 2010, 2012, 2013, 2015, 2017, 2020, 2021, 2022
Taça Minas Gerais (5): 1975, 1976, 1979, 1986, 1987

Statistika 

 Enim mänge klubi särgis – João Leite da Silva Neto (684 mängu aastatel 1976–1988 ja 1991–1992)
 Enim väravaid klubi särgis – Reinaldo (255 mängu aastatel 1973–1985)
 Enim väravaid ühe hooajal Brasiilia liigas – 28 väravat (Reinaldo 1977. aastal and Guilherme 1999. aastal)
 Enim väravaid ühes mängus Brasiilia liigas – 5 väravat (mängus Fast Clube vastu 9. novembril 1977)
 Esimene kohtumine – Atlético Mineiro–Sport Clube Football 3:0 (21. märts 1909)
 Suurim võit – Atlético Mineiro–Calafate 13:0 (Campeonato Mineiro, 11. august 1929)
 Suurim võit Brasiilia kõrgliigas – Atlético Mineiro–Ferroviária 7:1 (14. veebruar 1982)
 Suurim kaotus – Atlético Mineiro–Corinthians (12. oktoober 1929)
 Suurim kaotus Brasiilia kõrgliigas – Atlético Mineiro–Sport 0:6 (19. november 2000)
 Suurim ost – 8 miljonit eurot André eest Kiievi Dinamole 2012. aastal
 Suurim müük – 25 miljonit eurot Bernardi eest Donetski Šahtarilt 2013. aastal

Viited

Välislingid 

 Ametlik koduleht

Atlético Mineiro